Š T A T Ú T

FONDU ARCHITEKTA EMILA BELLUŠA "n.f."

Zriaďovateľ fondu, Nadácia architekta Belluša podľa zriaďovacej
zmluvy spísanej 15. 07. 1997 zriadila tento neinvestičný fond za účelom podpory architektonického školstva. Zriaďovateľ uvedeného fondu vydáva dňa 15. 07. 1997 tento

ŠTATÚT FONDU

Čl. I.
Názov a sídlo fondu

1. Názov fondu:    Fond architekta Emila Belluša "n.f."
2. Sídlo fondu:                  Námestie slobody 19,
                                            812 45 Bratislava

                                                                 Čl. II.
                                                        Čas trvania fondu

 Fond sa zriaďuje na dobu neurčitú s pôsobnosťou na území Slovenskej republiky.

                                                                 Čl. III.
                                                             Účel fondu

Účelom fondu je podpora architektonického školstva a to najmä na:

a) modernizáciu systémov architektonického vzdelávania
b) rozvoj a kontakty s vysokými školami architektonicko-urbanistického zamerania zo 
    zahraničia, zapájanie sa do medzinárodných programov,
c) vydávanie technickej literatúry, učebníc a modernizáciu učebných pomôcok,d) zabezpečovanie odmien a cien za diela, hodnotné rukopisy  a prednášky,
e) podporu rozvojových projektov arch. školstva,
 f) podporu pri organizovaní seminárov, konferencií,
g) podporu talentovaných študentov a mladých pedagógov  v účasti na domácich a 
    zahraničných súťažiach.

                                                                Čl. IV.

       Určenie okruhu osôb, ktorým môžu byť poskytnuté prostriedky fondu a 
                    označenie územia, v rámci  ktorého budú poskytnuté

1.	Fond je neziskovou právnickou osobou, ktorá  združuje  peňažné prostriedky
     určené na plnenie všeobecne  prospešného účelu pre architektonicko-
     urbanistickú obec,  zvlášť na podporu odborného vysokého školstva na území  
     Slovenskej republiky. Podpora môže byť poskytnutá   jednotlivcovi alebo 
     skupine osôb, ktoré o ňu požiadajú  s určením konkrétneho účelu.

2.	Prostriedky fondu nesmú byť použité na podnikanie a na financovanie činnosti
 politických strán a politických  hnutí.

3. Ak fyzická  osoba alebo právnická  osoba poskytne fondu dar alebo príspevok na 
    konkrétny účel, fond je oprávnený ho  použiť na iný účel len s predchádzajúcim 
    písomným  súhlasom tej osoby, ktorá  dar alebo príspevok poskytla.

4. Výnos z verejnej zbierky môže fond použiť len na účel, na ktorý sa verejná  zbierka 
    usporiadala a vo vymedzenom  rozsahu na správu fondu.

5. Osoba, ktorej fond poskytol prostriedky z rozpočtu fondu,  je povinná:

 a)   použiť prostriedky len na účel, na ktorý jej boli  poskytnuté,
b)	na požiadanie fondu do 3 mesiacov preukázať, že  prostriedky poskytnuté 
      fondom použila na určený účel.

6. Prostriedky fondu určené na financovanie všeobecne prospešného účelu nemôžu
    byť poskytované jeho  zriaďovateľovi, členom orgánov fondu a ich blízkym osobám  
    a ani členom orgánov právnických osôb, ktoré poskytli  fondu dar alebo príspevok.

7. Fond je oprávnený požadovať od osoby, ktorej poskytol prostriedky, vrátenie 
    prostriedkov alebo ich časti, ak nesplnila povinnosť podľa ods. 5 tohto článku.

                                                             Čl. V.

                                                     Orgány fondu

Orgánmi fondu sú:

a) správna rada
b) správca
c) dozorná  rada

                                                             Čl. VI.

                                                       Správna rada

1. Správna rada je najvyšším orgánom fondu.

2. Do výlučnej pôsobnosti správnej rady patrí:
 a) schvaľovanie rozpočtu fondu a rozhodovanie o použití prostriedkov fondu,
 b) schvaľovanie ročnej účtovnej závierky a výročnej  správy  fondu,
 c) rozhodovanie o zlúčení, splynutí a zrušení fondu,
 d) určenie výšky výdavkov fondu na jeho správu,
 e) vykonávanie zmien štatútu,
 f) voľba a odvolanie správcu,
 g) voľba a odvolanie členov správnej rady a dozornej rady

3. Členom správnej rady môže byť len fyzická  osoba, ktorá  je bezúhonná  a v plnom 
    rozsahu spôsobilá  na právne úkony. Za bezúhonného sa nepovažuje ten, kto bol 
    odsúdený za  úmyselný trestný čin.

4. Členom správnej rady nemôže byť osoba, ktorej sa  poskytujú prostriedky fondu.

5. Správna rada má  5 členov. Funkčné obdobie členov správnej rady je trojročné.

6. Členstvo v správnej rade je dobrovoľnou a neplatenou funkciou. Členom správnej 
    rady patria náhrady  preukázaných výdavkov, ktoré im vznikli pri výkone  funkcie.

7. Členstvo v správnej rade zaniká:
 a) smrťou,
 b) uplynutím funkčného obdobia,
 c) odstúpením,
 d) odvolaním pre stratu voliteľnosti, alebo pre nezáujem  člena o prácu v správnej 
    rade, za ktorý sa považuje  neúčasť na troch po sebe idúcich zasadnutiach.

8. Na uvoľnené miesto člena správnej rady musí byť správnou radou do 30 dní od 
    uvoľnenia miesta zvolený nový člen na  zvyšok funkčného obdobia alebo na ďalšie 
    funkčné obdobie.

9. Návrh na voľbu členov správnej rady podáva zriaďovateľ, alebo každý člen 
    správnej rady.

10. Na čele správnej rady je predseda, ktorý zvoláva schôdze  a predsedá  im. 
      Predseda správnej rady zvoláva správnu  radu najneskôr do 30 dní, ak o to 
      požiada tretina členov  správnej rady.

11. Správna rada je schopná uznáša, ak je prítomná  nadpolovičná  väčšina jej 
      členov. Na prijatie  rozhodnutia je potrebný súhlas väčšiny prítomných  členov. 
      Pri rovnosti rozhoduje hlas predsedu.

12. Na prijatie rozhodnutia o zlúčení, splynutí alebo  zrušení fondu je potrebný súhlas 
      nadpolovičnej väčšiny  všetkých členov správnej rady.

13. Zo schôdze správnej rady sa vyhotovuje zápisnica, ktorú fond uchováva po dobu 
      5 rokov.

                                                             Čl. VII.

                                                            Správca

1. Správca je štatutárnym zástupcom fondu, ktorý riadi jeho činnosť. Rozhoduje o 
     všetkých záležitostiach fondu, ak  nie sú vyhradené‚ do pôsobnosti iných orgánov
     fondu.

2. Správcu volí a odvoláva správna rada.

3. Funkčné obdobie správcu je päťročné.

4. Voľba správcu sa vykonáva v posledných 60 dňoch funkčného obdobia 
   úradujúceho správcu. Ak sa funkcia správcu uvoľní odvolaním pred uplynutím 
     funkčného obdobia, voľba nového správcu sa uskutoční do 30 dní.

5. Správcom môže byť fyzická  osoba, ktorá  je spôsobilá  na právne  úkony a je 
    bezúhonná.

6. Funkcia správcu je nezlučiteľná  s funkciou člena správnej rady a dozornej rady.

7. Správca je oprávnený zúčastňovať sa na rokovaniach  správnej rady s poradným
    hlasom.

8. Správna rada odvolá  správcu ak:
a)	bol právoplatne odsúdený za trestný čin spáchaný v súvislosti s výkonom funkcie
     správcu alebo za úmyselný  trestný  čin,
b)  stratil spôsobilosť na právne úkony alebo jeho  spôsobilosť na právne úkony bola 
     obmedzená,
 c)  o to sám požiada,
d)	nie je schopný podľa lekárskeho posudku zo zdravotných  dôvodov vykonávať 
     túto funkciu dlhšie ako pol roka,
e)	neplní povinnosti správcu a v určenej lehote neurobí  nápravu ani po upozornení 
      správnej rady.

9. Návrh na voľbu a odvolanie správcu môže podať každý člen správnej rady alebo 
    dozorná  rada.

                                                                Čl .VIII.

                                                          Dozorná rada

1. Dozorná  rada je kontrolným orgánom fondu.

2. Členov dozornej rady volí a odvoláva správna rada. Pre  spôsob ustanovenia a 
    členstvo v dozornej rade obdobne  platia ustanovenia o správnej rade fondu.

3. Dozorná  rada má  3 členov a funkčné obdobie členov rady je  trojročné.

4. Členovia dozornej rady sú oprávnení nahliadnuť do  všetkých dokladov a 
     záznamov týkajúcich sa činnosti fondu  a kontrolovať, či účtovné záznamy sú 
     vedené v súlade so  skutočnosťou a či sa činnosť fondu uskutočňuje v súlade  so
     všeobecne záväznými predpismi, zriaďovacou zmluvou  a štatútom.

5. Dozorná  rada:
a)	preskúmava ročnú účtovnú závierku a výročnú správu o  hospodárení a svoje 
     vyjadrenia k nim predkladá   správnej rade,
 b)  kontroluje vedenie účtovných kníh a iných dokladov  najmenej dvakrát ročne,
f)	upozorňuje správnu radu na zistené nedostatky a podáva  návrhy na ich 
     odstránenie,
c)	navrhuje zvolanie mimoriadnej schôdze správnej rady,  ak si to vyžaduje dôležitý 
      záujem fondu,
6. Členovia dozornej rady majú právo zúčastňovať sa na  schôdzach správnej rady s 
    poradným hlasom.
7. Členstvo v dozornej rade je dobrovoľná  a neplatená  funkcia. Člen dozornej rady
    má  nárok na náhradu výdavkov,  ktoré mu pri výkone tejto funkcie vznikli.

                                                               Čl. IX.

                                      Majetok  fondu a jeho nadobúdanie

1. Majetok fondu tvorí vklad zriaďovateľa a ďalšie  peňažné prostriedky, ktorými sú:  
 a)   peňažné dary a príspevky od fyzických alebo  právnických osôb,
b)	príjmy z verejných zbierok,
c)	dedičstvo v peňažnej forme alebo príjem z predaja  dedičstva získaného v inej 
      forme,
d)	príjmy z organizovania kultúrnych, vzdelávacích,  spoločenských alebo
      športových akcií,
 e)  príjmy z predaja vlastnej literatúry podporujúcej účel  fondu,
 f)   úroky z peňažných dlhopisov,
 g)  príjem z likvidačného zostatku iného fondu.

2. Majetkom fondu môžu byť aj hnuteľné a nehnuteľné veci potrebné na výkon 
    správy fondu.

3. Príjmami fondu môžu byť aj dotácie zo štátneho rozpočtu,  rozpočtu štátneho 
    fondu alebo rozpočtu obce.

4. Dotácie zo štátneho rozpočtu sa môžu fondu poskytnúť na rovnaký účel iba z 
    jedného miesta spravidla toho, ktoré  má  vzťah k prevažujúcej činnosti fondu. Z 
   dotácii zo  štátneho rozpočtu sa nemôžu uhrádzať výdavky na správu  fondu.

                                                                Čl.  X.

                                                      Výdavky   fondu

1. Výdavkami fondu sú:
 a) výdavky na financovanie účelu fondu,
 b) výdavky na správu fondu.
2. Výdavky fondu podľa ods. 1 písm. a) sa rozpočtujú podľa  jednotlivých cieľov a 
    spôsobu použitia. Môžu sa tiež  rozpočtovať aj podľa subjektov, ktorým sa 
    poskytujú.
3. Výdavky na správu fondu podľa ods. 1 písm. b) zahrňujú  všetky výdavky fondu za 
    účtovné obdobie súvisiace so  správou fondu, výdavky na propagáciu účelu fondu  
    a výdavky súvisiace s prevádzkou fondu, vrátane mzdových  prostriedkov 
    a odmien vyplácaných zamestnancom fondu  a náhrad výdavkov vyplácaných  
    členom jeho orgánov, ktoré  im vznikli pri výkone ich funkcii.
4. Výšku výdavkov fondu na správu určuje správna rada na  každý účtovný rok, 
     najviac 15 % celkových výdavkov fondu  za účtovné obdobie.
5. Výdavky na organizovanie verejnej zbierky na získanie  peňažných prostriedkov 
    na financovanie účelu fondu,  výdavky na zisťovanie spôsobu použitia prostriedkov 
    fondu  a úhrady za uverejnenie údajov zapisovaných do obchodného  registra sa 
     do tejto určenej výšky výdavkov na správu  fondu nezapočítavajú.

                                                              Čl. XI.

                                                      Rozpočet fondu

1. Fond hospodári podľa schváleného rozpočtu.
2. Rozpočet fondu obsahuje všetky rozpočtové príjmy a výdavky  fondu. Rozpočet 
    fondu sa zostavuje a schvaľuje na  príslušný kalendárny rok.
3. Návrh rozpočtu predkladá  na schválenie správnej rade  správca najneskôr mesiac 
     pred začiatkom kalendárneho roka,  na ktorý sa rozpočet zostavuje. Správna rada 
     schváli  rozpočet fondu najneskôr do 31. marca kalendárneho roka.

                                                               Čl. XII.

                                                     Výročná    správa

1. Fond je povinný vypracovať výročnú správu za uplynulý   kalendárny rok vždy do 
    31. marca.
2. Výročná  správa fondu obsahuje:
a)	prehľad činností vykonávaných v hodnotenom období  s  uvedením vzťahu k 
     účelu fondu,
 b) ročnú účtovnú závierku a vyhodnotenie základných  údajov v  nej zahrnutých,
 c) prehľad o daroch a príspevkoch poskytnutých fondu,
 d) prehľad príjmov pod–a zdrojov a ich pôvodu,
 e) stav majetku a záväzkov fondu k 31. decembru,
g)	celkové výdavky v členení na výdavky podľa  jednotlivých druhov činnosti fondu a 
     osobitne výšku  výdavkov na správu fondu,
h)	zmeny vykonané v štatúte a v zložení orgánov, ku ktorým  došlo v hodnotenom období,
 i)  ďalšie údaje, ktoré určí správna rada.
3. Výročná  správa musí byť zverejnená  v sídle fondu. Jeden  výtlačok výročnej 
     správy zasiela fond registrovému úradu  do 15. apríla.

                                                                 Čl    XIII.

                               Zrušenie,   majetkové   vyrovnanie   a   zánik  fondu

 1. Fond sa zrušuje:
a)	dňom uvedeným v rozhodnutí správnej rady o zrušení  fondu, inak dňom, keď    
      bolo toto rozhodnutie prijaté,
 b)  rozhodnutím správnej rady o zlúčení alebo splynutí  fondu,
 c)  dňom uvedeným v rozhodnutí súdu o zrušení fondu, inak  dňom, keď toto 
      rozhodnutie nadobudlo právoplatnosť,
 d)  vyhlásením konkurzu alebo zamietnutím návrhu na  vyhlásenie konkurzu
      pre nedostatok majetku.
2. Pri zlúčení prechádza majetok zrušeného fondu na fond, s   ktorým sa fond zlúčil
    alebo na nadáciu, s ktorou sa fond  zlúčil.
3. Pri splynutí prechádza majetok fondu na fond vzniknutý  splynutím alebo na 
    nadáciu vzniknutú splynutím.
4. Fond zaniká  ku dňu výmazu z registra. Jeho zániku  predchádza  zrušenie s
    likvidáciou alebo bez likvidácie.
5. Likvidácia sa nevyžaduje, ak peňažné prostriedky fondu   prechádzajú na iný fond
    alebo nadáciu po zlúčení alebo  splynutí.
6. Likvidačný zostatok môže byť prevedený len na iný fond,  alebo nadáciu.
7. Odmenu likvidátora určí ten, kto likvidátora vymenoval.
8. Náklady likvidácie sa uhradia z majetku fondu.
9. Na zrušenie fondu s likvidáciou alebo bez likvidácie a na  zánik fondu sa použijú
    primerane ustanovenia Obchodného   zákonníka o zrušení a zániku obchodných
    spoločností.

Bratislava 15. 07. 1997

                                                                       Doc. Ing. arch. Pavel Gregor, PhD.
                                                                                         správca fondu